Kalf (Neddersassen)

Kalf is en Oort un Gemeen in de Samtgemeen Zittens in’n Landkreis Rodenborg (Wümm) mit .

 Geologie 
En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

Von dat 19. Johrhunnert bet to’n 1. Oktober 1949 hett ok de Oort Freetz to de Gemeen Kalf tohöört. 1949 is Freetz denn en egenstännige Gemeen worrn.Neues Archiv für Niedersachsen. Band 3, W. Dorn, 1949, Sied 871

 Inwahnertall 

 Religion 

Freetz is evangeelsch-luthersch präägt un höört to dat Kaspel von de Dionysius-Kark in Zittens.

För de Kathoolschen is de Hillig-Hart-Jesu-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

 Politik 
 Gemeenraat 
De Gemeenraat vun Kalf sett sik mit den Börgermeester ut 9 Lüüd tohopen. De letzte Kommunalwahl weer 2016:

 Partei
 2016 2011 2006
 2001
  CDU
 4 4 4
 6
  SPD
 – – 1
 3
  UWG Kalf
 5 5 4
 –


 Wapen 

Dat Wapen von Kalf wiest op grönen Grund den sülvern Ingang von en Söss-Sülen-Huus över en sülvern Ekenbladd un sülvern Born.

Utklamüsert hett dat Wapen 2010 de Heraldiker Arnold Rabbow.

 Weertschop un Infrastruktur 
 Dörpsbild 
De Mitt vun Kalf warrt bestimmt dör schöne olle Ekenbööm. Sien ländlichen Charakter hett sik dat Dörp över de Johren wahrt. Ok bi’t Boen is dorop Weert leggt worrn, dat olle Bild vun’t Dörp nich toschannen to maken. So kann man dor torecht maakte Reetdäcker un Söss-Sülen-Hüüs sehn. Dortwüschen hebbt ok de Gewarfbedrieven un ne’ere Hüüs jemehr Steed funnen. Inrahmt warrt dat Bild vun Kalf dör Aaftwischen un Buerngoorns un nich opletzt ok vun de Sportanlagen, de veel Ruum hebbt.

 Verkehr 
Kalf liggt in’n Noordoosten vun de Samtgemeen un grenzt dormit an de Landkreisen Horborg un Stood. Dat Dörp liegt ’n beten wieter af vun de groten Straten twüschen de Dörper Freetz un Tiss. Över Tiss besteiht Verbinnen an de L 142, de vun Zittens över Borgzittens na Wist in’n Landkreis Horborg föhrt, woneem se an de B 75 (Hamborg–Bremen) rangeiht un gliek blang an na Töst föhrt. In Zittens gifft dat de Anslusssteed 47 Zittens an de A 1 (Afsnidd Hamborg–Bremen), de ok dör dat Gemeenrebeet löppt.

Kalf hett goot utbote Radweeg ründüm, de ok faken vun Inline-Löper nütt warrt.

 Kultur 
Üm de Freetiet sinnvoll to begahn warrt sik veel drapen in’t Dörp. För dissen Sinn gifft dat t. B. en Dörpgemeenschapshuus mit en enkelten Ruum för de Jöögd. För’t Dörpsleven speelt de freewillige Füerwehr un de Dörpsjöögd en grote Rull, man ok Sport warrt in Kalf veel dreven. Ungefäähr de Hälfte vun de Inwahners is Liddmaat in’n Vereen.

 Beropen Lüüd 
Ut Kalf kummt Hans-Heinrich Ehlen, de neddersass’sche Minister för Nohren, Landweertschap un Brukerschuul.

 Footnoten 

 Weblenken 

 Siet vun de Samtgemeen Zittens (hoochdüütsch)

Kategorie:Oort
Kategorie:Landkreis Rodenborg (Wümm)